Goma ni mji mkuu wa Mkoa wa Kivu Kaskazini nchini Jamhuri ya Kidemokrasia ya Kongo. Idadi ya wakazi wake ni takriban 249,862. Uko katika pwani ya Kaskazini ya Ziwa Kivu na ni mpaka na mji wa Gisenyi katika nchi ya Rwanda. Goma iliathiriwa sana na Mauaji ya kimbari ya Rwanda ya mwaka wa 1994. Watu wa kabila la Watutsi na Wahutu hata wapiganaji wa Kihutu walihama kwenye miji ambayo iko karibu na Ziwa Kivu. Kulikuwa na takriban wakimbizi laki nane katika mji wa Goma baada ya Mauaji ya Rwanda. Watu wengi waliumwa na kufa kwa sababu ya kuharisha, kipindupindu na malaria. Ukosefu wa chakula, maji na mahitaji ya maisha ulisababisha ugonjwa na mapambano katika makambi ya wakimbizi. Vita vya kwanza vya Kongo vilifoka mwaka wa 1997 kati ya jeshi la Rwanda na wapiganaji wa Kihutu katika mji wa Goma. Baadaye, vita vya pili vya Kongo vilifoka baina ya nchi nyingi kandokando ya Kongo. Mji wa Goma uliharibiwa sana kwa sababu ya vita hivyo viwili. Uchumi wa mji wa Goma umepanda tangu M23, ambayo ni kikundi cha waasi, ilipoondoka mji huo. Wafanyabiashara, kama Ahraham Kazadi na Vanessa Jados, wameleta madadiliko makubwa kwa watu wa Goma.